חיליק פרנק

יחיאל (חיליק) מאיר פרנק (נולד ב-כ"ז בכסלו ה'תשל"ח 7 בדצמבר 1977) הוא קלרניתן ישראלי, חסיד ברסלב. מנגן בעיקר ניגונים חסידיים, וכן מוזיקת כליזמרים.

== ביוגרפיה ==
מימין לשמאל: חיליק פרנק, [[נאור כרמי ואברהם פריד בהופעה בבנייני האומה בי"ט בכסלו ה'תשע"ד]]
חיליק פרנק נולד בבני ברק בשנת ה'תשל"ח לדב פרנק, בנו של הרב שרגא פייבל פרנק ונכדו של הרב צבי פסח פרנק, רבה של ירושלים. דב פרנק היה ליטאי, ובצעירותו הצטרף לחסידות ברסלב<ref></ref>. גיסו הוא איש הכליזמר אברהם לייב (אברום) בורשטיין. בצעירותו שימש כמלמד בתלמוד תורה המסורה בירושלים.

פרנק החל לנגן בקלרינט בגיל 16, לאחר שמצא קלרינט ישן בבוידעם של דודו, והחל להתאמן עליו. בהמשך מצא מורה בשם רומן קונסמן והחל להתמקצע. במהלך שנות ה-90 הפך ללהיט בקרב המגזר החרדי. את אימוניו והפקת האלבומים הראשונים ("בין החומות" ו"מירון") ביצע בהפקת גיסו, מחולל הכליזמר, אברהם לייב (אברום) בורשטיין, ויחד הפיקו והחיו מחדש את מוזיקת הכליזמר והנשמה מתוך מטרה לשמר את המנגינות, אופיין ומורשתן ולהנחילן לדורות הבאים.

פרנק מנגן בחתונות ואירועים רבים ובפסטיבלי כליזמרים שונים. בין השאר הוא מנגן בהילולא השנתית בקבר רבי שמעון בר יוחאי בל"ג בעומר, באירועי חג הגאולה (וביניהם ההתוועדות המרכזית של הרב גינזבורג, שם משתתף בקביעות כבר שנים), בסיום ראש השנה בקברו של רבי נחמן באומן, ובאירועים מרכזיים נוספים. בעבר ניגן בקביעות גם בשמחת בית השואבה של חסידות תולדות אהרן במאה שערים ובהקפות שניות בישיבת רמת גן.

מנגן באופן קבוע בישיבות ציוניות נאו-חסידיות רבות כגון ישיבות רמת גן ועתניאל.

פרנק מנגן עם תזמורתו האישית ומתארח אצל להקות ובהופעות רבות ובאירועים שונים.

כחלק מההרכב "הלב והמעיין" הופיע פרנק באירועים של ניגונים יהודיים בבית אבי חי בירושלים. בעקבות הצלחת ההופעות הוציא חיליק פרנק ביחד עם נאור כרמי את צמד הדיסקים - "הלב והמעיין" ו"שירה חדשה", ובהמשך הוציא ההרכב אלבומים נוספים (ראה בדיסקוגרפיה).

במרחשון תשע"א זכה פרנק יחד עם הרכב "הלב והמעיין" במקום הראשון בפסטיבל בינלאומי למוזיקת פולקלור יהודית באמסטרדם. באדר תשע"א הוענק אלבום זהב לפרנק על אלבומו "פורים בירושלים". מלבד האלבומים שהוציא בעצמו, השתתף פרנק באלבומים רבים כנגן מלווה או כאורח.

פרנק הוא תלמידו של רומן קונסמן, בנוסף מגדיר פרנק את עצמו כתלמידו של מוסא ברלין.

בנו הוא הכנר דוד פרנק.

== דיסקוגרפיה ==
* מירון (הקלטה מהופעה חיה)
* תיקון חצות
* חיליק פרנק
* במבחר ניגוני מירון
* בניגוני ריקוד סוחפים
* בין החומות (תשנ"ח 1997)
* חסדי ה' (תשס"ג 2002)
* שימו לב אל הנשמה (תשס"ז 2007)
* שמחה לארצך (תשס"ט 2009)
* מנגן מירון (תשס"ט 2009)
* פורים בירושלים - בגרסה אינסטרומנטלית ובגרסה עם מקהלה חסידית (תשע"א 2010)
* פסח בירושלים - בגרסה אינסטרומנטלית ובגרסה עם מקהלה חסידית (תשע"ב 2011)
* סוכות בירושלים - בגרסה אינסטרומנטלית ובגרסה עם מקהלה חסידית (תשע"ב 2011)
* פורים בירושלים 2 בגרסה אינסטרומנטלית ובגרסה עם מקהלה חסידית (תשע"ו 2015)
* בימים ההם בזמן הזה (תשע"ז 2016)

==== אלבומים בהרכב הלב והמעיין ====
* הלב והמעיין (תשס"ט)
* שירה חדשה (תשע"א)
* מנגנים ויז'ניץ (תשע"א), הקלטה מהופעה חיה
* יוצאין בשיר - ניגוני חב"ד (תשע"ג)
* לך אמר לבי - ניגוני הרב יצחק גינזבורג (תשע"ג)
* אחכה לו - שירים שעלו מאפר השואה (תשע"ד), באירוח אמנים נוספים

== קישורים חיצוניים ==

* עמיחי חסון, [http://amichaich.wordpress.com/2010/06/27/עד-השיר-הנקי-הלב-והמעיין-מארחים-את-אבי/ עד השיר הנקי: חיליק פרנק ונאור כרמי מארחים את אביתר בנאי], מקור ראשון, 25 ביוני 2010
* [https://web.archive.org/web/20090224005903/http://chasidinews.com/art.php?act=333 על האלבום שמחה לארצך], אתר חסידיניוז
* . וידאו
* 
* 
* 
* 
* 
* 
* 

== הערות שוליים ==

קטגוריה:חסידי ברסלב
קטגוריה:חרדים ישראלים
קטגוריה:קלרניתנים ישראלים
קטגוריה:קלרניתנים
קטגוריה:כליזמרים
קטגוריה:משפחת פרנק
קטגוריה:אמני הינדיק הפקות
קטגוריה:ישראלים שנולדו ב-1977
קטגוריה:סגל תלמוד תורה המסורה